b'\n_START_ARTICLE_\nSlu\xc4\x8daj speleolo\xc5\xa1kih istra\xc5\xbeiva\xc4\x8da\n_START_PARAGRAPH_\nSlu\xc4\x8daj speleolo\xc5\xa1kih istra\xc5\xbeiva\xc4\x8da (eng. "The Case of the Speluncean Explorers") je \xc4\x8dlanak koji je objavio pravni filozof Lon L. Fuller 1949. u \xc5\xbeurnalu Harvard Law Review. Predstavljen je u obliku fiktivne presude, te predstavlja nedoumicu sudske prakse i moralnu dilemu \xc4\x8ditatelju, kao i pet mogu\xc4\x87ih rje\xc5\xa1enja u obliku sudskih mi\xc5\xa1ljenja koji se pripisuju sucima koji zasjedaju na izmi\xc5\xa1ljenom "Vrhovnom sudu Newgartha" u godini 4300._NEWLINE_U tom hipotetskom slu\xc4\x8daju, pet speleolo\xc5\xa1ka istra\xc5\xbeiva\xc4\x8da se na\xc4\x91u zarobljeni u podzemnoj pe\xc4\x8dini nakon odrona zemlje. Saznaju preko radio kontakta da \xc4\x87e, bez hrane, vrlo vjerojatno izgladnjeti do smrti prije nego \xc4\x87e biti spa\xc5\xa1eni. Odlu\xc4\x8de \xc5\xbertvovati i pojesti jednog od njih kako bi mogli pre\xc5\xbeivjeti. Odlu\xc4\x8de koga \xc4\x87e ubiti uz pomo\xc4\x87 kocke. Nakon \xc5\xa1to \xc4\x8detvoricu spasi hitna slu\xc5\xbeba, sazna se o njihovom postupku te ih dr\xc5\xbeavni tu\xc5\xbeitelj optu\xc5\xbei za ubojstvo petog istra\xc5\xbeiva\xc4\x8da. Sud ih proglasi krivim te se \xc5\xbeale Vrhovnom sudu Newgartha. U slu\xc4\x8daju da presuda nije opozvana, suo\xc4\x8deni su sa smrtnom kaznom. Iako je zakonodavstvo jasno po tom pitanju, postoji velik pritisak u javnosti da se \xc4\x8detvorica ne osude._NEWLINE_\xc4\x8clanak nudi pet mogu\xc4\x87ih mi\xc5\xa1ljenja sudaca. Dva suca potvr\xc4\x91uju presudu, nagla\xc5\xa1avaju\xc4\x87i va\xc5\xbenost podjele vlasti i doslovnog tuma\xc4\x8denja pravila zakonodavstva. Drugo dvoje sudaca obrnu presudu; jedan nagla\xc5\xa1ava "zdravi razum" po ovom pitanju dok drugi koristi argumente prirodnog prava i pristup koji slu\xc5\xbei svrsi. Peti sudac, koji ne mo\xc5\xbee donijeti odluku, odustaje. Po\xc5\xa1to sud ne mo\xc5\xbee donijeti odluku zbog izjedna\xc4\x8denosti, izvorna presuda ostaje te su ljudi osu\xc4\x91eni na smrt._NEWLINE_Fullerov pristup je opisan kao "klasi\xc4\x8dan primjer sudske prakse" i "a mikrokozmos rasprava [20.] vijeka" u pravnoj filozofiji. Dozvoljava kontrast me\xc4\x91u razli\xc4\x8ditim pravnim filozofijama, od kojih su glavni prirodno pravo i pozitivno pravo. 50 godina nakon objave \xc4\x8dlanka, napisano je 25 sli\xc4\x8dnih hipotetskih presuda koje su napisali razni autori \xc4\x8dije su perspektive uklju\xc4\x8divale prirodno pravo, pozitivizam, pristup koji slu\xc5\xbei svrsi, i dr.'